钦定古今图书集成/明伦汇编/交谊典/第044卷 > 《狂歌行赠孟中丞有涯》唐·顺之
## 钦定古今图书集成/明伦汇编/交谊典/第044卷 > 《狂歌行赠孟中丞有涯》唐·顺之

“我生苦缠缚，雅志在泉石。不嫌步兵散，翻笑中散窄。”
前年奏赋天北隅，颇道君王爱子虚。衣冠对日趋香
署，剑佩通宵过紫衢。紫衢香署千官聚，五陵豪气健
如虎。鹦鹉何曾惯锦笼，爰居元不识钟鼓。焉能俛首
学侏儒，局促羞为辕下驹。从古长安夸巧宦，张汤为
智汲黯愚。以玆谢病且归去，钓竿远拂富春树。终日
“遭逢眼未青，三年尘土衣犹素。今日亦何日，忽如入
鹿门。”公也襄阳夫子之耳孙，升堂更不问寒温，写尽
肝膈相与论。朝看贤隐山，暮折申台柳。坐我白玉筵，
劝我青荷酒。谈诗公作《指南车》，对局谁看射雕手。“君
不见中郎倒屣迎王生，又不见北海忘年交祢衡，相
知何必结交早，一言合意千金轻。狂”歌未断壶未倾，
门外惊闻征马鸣。落叶东还西，乱云纵复横。花开月
下傥相忆，请公诵我《狂歌行》。